**ΠΑΓΚΟΣΜΙΟΣ ΔΙΑΓΩΝΙΣΜΟΣ ΖΩΓΡΑΦΙΚΗΣ ΛΟΥΤΡΙΝΩΝ ΠΑΙΧΝΙΔΙΩΝ ΙΚΕΑ 2019**

**Όροι και κανονισμοί**

**1. Προκήρυξη.**

Η HOUSEMARKET AE (εφεξής «HOUSEMARKET») σε συνεργασία με την ΙΚΕΑ of Sweden AB (εφεξής ως «ΙΚΕΑ Σουηδίας») προκηρύσσει διαγωνισμό με τίτλο «ΠΑΓΚΟΣΜΙΟΣ ΔΙΑΓΩΝΙΣΜΟΣ ΖΩΓΡΑΦΙΚΗΣ ΛΟΥΤΡΙΝΩΝ ΠΑΙΧΝΙΔΙΩΝ ΙΚΕΑ 2019» (εφεξής ο «Διαγωνισμός»).

**2. Διαγωνισμός – Συμμετοχή**.

• Ο Διαγωνισμός θα διενεργηθεί στην Ελλάδα, ανάμεσα σε παιδιά ηλικίας 3-12 ετών που είναι μόνιμοι κάτοικοι Ελλάδος, με την προϋπόθεση ότι ένας εκ των κηδεμόνων τους είναι μέλος του προγράμματος «ΙΚΕΑ Family» Ελλάδος. • Το κάθε παιδί που θα συμμετέχει θα πρέπει να ζωγραφίσει το λούτρινο παιχνίδι των ονείρων του στο ειδικό έντυπο, το οποίο είναι διαθέσιμο από τα καταστήματα IKEA Ελλάδος και τα Κέντρα Παραγγελιών και Παραλαβών ΙΚΕΑ στις 9/11/2019 και ώρα 13:00-19:00. Το έντυπο, με την υπογραφή του κηδεμόνα – μέλους του προγράμματος ΙΚΕΑ Family - πρέπει να παραδοθεί υπογεγραμμένο το Σάββατο 9/11/2019 και ώρα 13:00-19:00 στο κατάστημα ΙΚΕΑ ή στο Κέντρο Παραγγελιών και Παραλαβών ΙΚΕΑ, στον αρμόδιο υπάλληλο που θα βρίσκεται στο χώρο όπου τα παιδιά θα συμμετέχουν ζωντανά στο Διαγωνισμό. • Οι ημερομηνίες, οι όροι του Διαγωνισμού και το έντυπο συμμετοχής είναι διαθέσιμα στο site <https://www.ikea.gr/ikea-family/> • Για τη συμμετοχή στο Διαγωνισμό δεν απαιτείται αγορά προϊόντος.

**3. Γενικοί όροι του Διαγωνισμού.**

• Από το Διαγωνισμό εξαιρούνται όσοι εμπίπτουν στις ακόλουθες περιπτώσεις: α) οι εργαζόμενοι στην HOUSEMARKET ή την ΙΚΕΑ Σουηδίας , β) τα πρόσωπα συγγένειας Α’ βαθμού με τους ανωτέρω εργαζόμενους καθώς, επίσης, και οι σύζυγοι των εργαζόμενων αυτών, γ) οι εργαζόμενοι των εταιριών BOLD, OGILVY ONE, GRAVITY THE NEWTONS, INITIATIVE και δ) πρόσωπα που δεν διαμένουν μόνιμα στην Ελλάδα. Ο αποκλεισμός μπορεί να γίνει σε οποιαδήποτε φάση της κλήρωσης ακόμα και κατά το στάδιο παράδοσης του δώρου. • Στο Διαγωνισμό δε μπορεί να συμμετέχει κάποιος στη θέση κάποιου άλλου. • Η HOUSEMARKET διατηρεί το δικαίωμα να ακυρώσει κάποια συμμετοχή ή/και να ζητήσει περαιτέρω πληροφορίες για κάποιον συμμετέχοντα αν και εφόσον κρίνεται αναγκαίο ή/και απαραίτητο ή επιθυμητό για την επαλήθευση της εγκυρότητας κάθε συμμετοχής.

**4. Διαδικασία του διαγωνισμού.**

• Κάθε παιδί που θα συμμετέχει στον Διαγωνισμό θα πρέπει με την παρουσία του Κηδεμόνα του, να παραδίδει προσωπικά μόνο 1 (ένα) σχέδιο - στο ειδικό έντυπο - με την υπογραφή του Κηδεμόνα, μέλους στο πρόγραμμα ΙΚΕΑ Family, στο κατάστημα IKEA ή στο Κέντρο Παραγγελιών και Παραλαβών IKEA και στον αρμόδιο υπάλληλο της HOUSEMARKET το Σάββατο 9/11/2019 και ώρες 13:00-19:00. • Για τα παιδιά που συμμετέχουν στο Διαγωνισμό ζωγραφίζοντας σε Κατάστημα HOUSEMARKET ή σε Κέντρο Παραγγελιών και Παραλαβών IKEA το Σάββατο 9/11/2019 και ώρες 13:00-19:00, όπως έχει προκηρυχθεί, απαιτείται η παρουσία του Κηδεμόνα. • Τα 20 καλύτερα σχέδια ανά κατάστημα IKEA (τα σχέδια των Κέντρων Παραγγελιών και Παραλαβών IKEA θα αποσταλούν στο κατάστημα IKEA στο οποίο υπάγονται), που θα επιλεγούν από επιτροπή της HOUSEMARKET, θα εκτεθούν εντός των καταστημάτων το διάστημα από 14/11/2019 έως και 18/11/2019. Τα επιλεγέντα σχέδια θα φέρουν αριθμούς από το 1 μέχρι το 20. • Οι πελάτες των καταστημάτων IKEA κατά τις ημερομηνίες που τα σχέδια θα εκτίθενται, θα μπορούν να ψηφίζουν ποιο κατά την άποψή τους είναι το καλύτερο σχέδιο καταγράφοντας τον αντίστοιχο αριθμό σε ψηφοδέλτιο και ρίχνοντας την ψήφο τους σε μία κληρωτίδα. • Τα 10 σχέδια ανά κατάστημα IKEA που θα πάρουν τις περισσότερες ψήφους, θα σταλούν από τα καταστήματα IKEA στα κεντρικά γραφεία της HOUSEΜΑRΚΕΤ Α.Ε.. Το σύνολο αυτών, δηλαδή 50 σχέδια, θα αναρτηθεί σε ειδικά διαμορφωμένη διαδικτυακή σελίδα (στην ενότητα IKEA Family) στην ιστοσελίδα της HOUSEMARKET και στο διάστημα από 26/11/2019 μέχρι και 29/11/2019 και οι επισκέπτες της σελίδας θα μπορούν να επιλέξουν το σχέδιο που τους αρέσει περισσότερο. Για να μπορούν να ψηφίσουν κάποιο σχέδιο, οι επισκέπτες της σελίδας πρέπει να είναι μέλη του προγράμματος ΙΚΕΑ Family και να κάνουν είσοδο στον ηλεκτρονικό λογαριασμό τους• Τα 15 σχέδια που θα πάρουν τις περισσότερες ψήφους, θα σταλούν στην ΙΚΕΑ Σουηδίας, για να διαγωνιστούν ανάμεσα σε σχέδια από τα καταστήματα ΙΚΕΑ παγκοσμίως. Θα αναδειχθούν συνολικά 6 παγκόσμιοι νικητές. Η κριτική επιτροπή αποτελείται από Ειδικούς Ανάπτυξης Παιδικών Προϊόντων (Σχεδιαστής Προϊόντων, Μηχανικός Σχεδιασμού, Ειδικός προμηθειών, Εκπρόσωπος Εμπορικού Τμήματος) στην ΙΚΕΑ Σουηδίας. Τα κριτήρια επιλογής βασίζονται στην καινοτομία, τη μοναδικότητα, τη δυνατότητα εμπορικής αξιοποίησης και τη δυνατότητα κατασκευής του σχεδίου σε λούτρινο παιχνίδι. • Τα 6 νικητήρια σχέδια που θα επιλεγούν από την ΙΚΕΑ Σουηδίας θα ανακοινωθούν τον Ιανουάριο του 2020. Αυτά θα κατασκευαστούν σε μορφή «Soft» (δηλαδή μαλακού ή λούτρινου παιχνιδιού, αγγλιστί «Soft Toy») και θα διατεθούν σε περιορισμένο αριθμό σε όλα τα καταστήματα ΙΚΕΑ παγκοσμίως το φθινόπωρο του 2020. • Στην περίπτωση που κάποιος επιλεγεί ως παγκόσμιος νικητής, θα κληθεί να υπογράψει ειδικούς όρους που αφορούν αποκλειστικά τους παγκόσμιους νικητές.

**5. Το βραβείο.**

• Κάθε παιδί που θα συμμετέχει, θα λάβει δίπλωμα συμμετοχής και ένα λούτρινο παιχνίδι • Τα Δώρα δεν μπορούν να αντικατασταθούν με άλλο προϊόν ή με μετρητά. • Η HOUSEMARKET μπορεί να μεταβάλει ή και να ακυρώσει τα δώρα σε οποιοδήποτε στάδιο του διαγωνισμού. • Οι συμμετέχοντες στον διαγωνισμό δηλώνουν ότι έχουν ενημερωθεί ότι για τις ανάγκες του διαγωνισμού τα ονόματα των 50 συμμετεχόντων των οποίων τα έργα θα μπουν σε ψηφοφορία στην ιστοσελίδα της HOUSEMARKET, θα δημοσιοποιηθούν σε αυτήν καθώς και ότι το όνομα και η φωτογραφία του καθενός τους θα περιλαμβάνεται σε προωθητικές ενέργειες σε σχέση με το διαγωνισμό, διά μέσου των ενεργειών δημοσίων σχέσεων και των Μέσων. Αυτή η δραστηριότητα ειδικά περιλαμβάνει τη χρήση της εικόνας τους – με τη μορφή φωτογραφίας ή φιλμ ή άλλως. Οι νικητές περαιτέρω συμφωνούν ότι θα είναι διαθέσιμοι για να παρευρίσκονται σε οποιαδήποτε φωτογράφιση και/ή άλλη προωθητική δραστηριότητα στην Ελλάδα, από την HOUSEMARKET για τους σκοπούς του διαγωνισμού, καθ’ οποιονδήποτε χρόνο για περίοδο 6 μηνών από την Λήξη του Διαγωνισμού. • Οι 6 παγκόσμιοι νικητές που θα αναδειχθούν από την ΙΚΕΑ Σουηδίας και το σχέδιό τους θα γίνει λούτρινο παιχνίδι, θα λάβουν ως δώρο το λούτρινο παιχνίδι που σχεδίασαν. • Η HOUSEMARKET ή η ΙΚΕΑ Σουηδίας διατηρεί το δικαίωμα να επιλέξει έναν άλλο νικητή και να δώσει το βραβείο σε κάποιον άλλο συμμετέχοντα, στην περίπτωση που έχει βάσιμους λόγους να πιστεύει ότι ένας συμμετέχων έχει ενεργήσει με τρόπο που θεωρεί απαράδεκτο, παράνομο ή προσβλητικό. • Οι 15 φιναλίστ της ψηφιακής ψηφοφορίας θα αναρτηθούν στο site <https://www.ikea.gr/ikea-family/> και οι 6 παγκόσμιοι νικητές θα ενημερωθούν τηλεφωνικά και με e-mail. • Η ΙΚΕΑ Σουηδίας θα λάβει την τελική απόφαση ως προς τους νικητές του διαγωνισμού. Η απόφαση αυτή είναι τελική και δεσμευτική. Καμία αλληλογραφία και κανενός είδους επικοινωνία σχετική με τους νικητές του διαγωνισμού δεν θα γίνει δεκτή.

**6. Δικαιώματα της HOUSEMARKET**

• Η HOUSEMARKET διατηρεί το δικαίωμα μεταβολής των όρων και προϋποθέσεων συμμετοχής στο διαγωνισμό, της διάρκειάς του και της ημερομηνίας διεξαγωγής

του καθώς και της ανάκλησής του. Επίσης, διατηρεί το δικαίωμα να ανακαλέσει ή να ακυρώσει τη διενέργεια του διαγωνισμού ή να αντικαταστήσει τα δώρα. • Οι

διοργανωτές του διαγωνισμού είναι η HOUSEMARKET AE με έδρα Κτίριο 501, Εμπορικό Πάρκο Αεροδρομίου, Παιανία, 19002 και ΑΦΜ 099757704, ΔΟΥ ΦΑΕ

Αθηνών και η ΙΚΕΑ of Sweden AB. Οι ενδιαφερόμενοι μπορούν να επικοινωνούν στο τηλέφωνο 801.11.22.722 ή στο mail@ikea.gr για τυχόν ερωτήσεις σχετικές με το διαγωνισμό • H HOUSEMARKET και η ΙΚΕΑ Σουηδίας δεν ευθύνονται για τυχόν ελλείψεις ή δυσλειτουργίες στο δίκτυο, τα συστήματα, τους υπολογιστές ή το λογισμικό, που μπορεί να περιορίσουν ή να καθυστερήσουν την αποστολή ή την παραλαβή του e-mail. Η απόδειξη αποστολής δεν είναι απόδειξη παραλαβής. • Η HOUSEMARKET και η ΙΚΕΑ Σουηδίας δεν ευθύνονται για οποιαδήποτε ζημιά από την αναβολή, ακύρωση, καθυστέρηση ή αλλαγή των βραβείων, πέρα από τον έλεγχό της, ή για οποιαδήποτε πράξη ή παράλειψη τρίτου προμηθευτή.

**7. Αποδοχή των όρων.**

Η συμμετοχή στο διαγωνισμό συνεπάγεται την ανεπιφύλακτη αποδοχή των παρόντων όρων οι οποίοι διέπονται από τους Ελληνικούς Νόμους.

**8. Προσωπικά δεδομένα .**

Για τη συμμετοχή στο διαγωνισμό, οι συμμετέχοντες και οι γονείς ή οι κηδεμόνες τους πρέπει να κοινοποιήσουν τα εξής προσωπικά τους δεδομένα:

* όνομα και ηλικία του συμμετέχοντα,
* όνομα, διεύθυνση, e-mail, αριθμός τηλεφώνου και αριθμός κάρτας του μέλους ΙΚΕΑ Family.

Ως υπεύθυνος επεξεργασίας των προσωπικών δεδομένων που θα συλλεγούν για τον σκοπό της διεξαγωγής και προβολής του διαγωνισμού θεωρείται η HOUSEMARKET η οποία θα τα χρησιμοποιήσει για την διενέργεια αυτού του διαγωνισμού και για την επικοινωνία με τους συμμετέχοντες.

Τα σχέδια που θα επιλεγούν να εκπροσωπήσουν την HOUSEMARKET μαζί με τα προσωπικά δεδομένα που συλλέχθηκαν γι αυτά, θα αποσταλούν στην ΙΚΕΑ Σουηδίας η οποία και θα τα επεξεργαστεί προκειμένου να επιλεγούν οι 6 παγκόσμιοι νικητές. Η διεύθυνση κατοικίας των παγκόσμιων νικητών θα διαβιβαστεί σε τρίτα μέρη για το σκοπό της αποστολής και παράδοσης στους παγκόσμιους νικητές των σχετικών βραβείων τους. Επίσης τα δεδομένα των συμμετεχόντων παιδιών είναι πιθανό να είναι προσβάσιμα από την επιτροπή των ειδικών που θα αποφασίσουν τους 6 παγκόσμιους νικητές για λογαριασμό της ΙΚΕΑ Σουηδίας. Το όνομα, η ηλικία και η συμμετοχή στο διαγωνισμό (σχέδιο) θα χρησιμοποιηθούν επίσης για σκοπούς διαφήμισης της HOUSEMARKET και της ΙΚΕΑ Σουηδίας και των προϊόντων της καθώς και του διαγωνισμού. Για τους έξι παγκόσμιους νικητές θα διεξαχθεί συνέντευξη με καθένα από αυτούς και το αποτέλεσμα θα χρησιμοποιηθεί για σκοπούς μάρκετινγκ και επικοινωνίας σχετικά με τον διαγωνισμό. Τα μικρά ονόματα των νικητών και η ηλικία τους, ανά στάδιο θα αναρτώνται επίσης στο site <https://www.ikea.gr/ikea-family/> όπου τα λοιπά μέλη του IKEA Family θα μπορούν να ψηφίσουν για να αναδείξουν τους φιναλίστ.

Τα προσωπικά δεδομένα υποβάλλονται σε επεξεργασία κατά τη διάρκεια του διαγωνισμού και για τις ανάγκες αυτού έως ότου εκλεγούν οι έξι παγκόσμιοι νικητές. Περαιτέρω υποβάλλονται σε επεξεργασία μέχρι και την ημερομηνία έναρξης των πωλήσεων των παιχνιδιών που στηρίχτηκαν στα σχέδια των παιδιών που κέρδισαν στον διαγωνισμό. Τα προσωπικά δεδομένα θα διατηρηθούν επίσης όσο είναι απαραίτητο για να προσκληθούν οι συμμετέχοντες στον διαγωνισμό του επόμενου έτους. Το όνομα, η ηλικία, το σχέδιο, η συνέντευξη και η χώρα σχετικά με τους έξι παγκόσμιους νικητές θα φυλάσσονται από την ΙΚΕΑ Σουηδίας εφόσον είναι απαραίτητο για τους σκοπούς εμπορίας και επικοινωνίας της HOUSEMARKET και της ΙΚΕΑ Σουηδίας για την σειρά προϊόντων SAGOSKATT στην οποία και θα φτιαχτούν τα παιχνίδια που θα στηρίζονται στα νικητήρια σχέδια των συμμετεχόντων παιδιών. Τα δεδομένα αυτά θα έχουν επίσης αποδέκτες άλλες εταιρείες του Ομίλου InterIKEA και τους δικαιοδόχους αυτών που θα επεξεργάζονται τα δεδομένα για τους ίδιους σκοπούς.

Η HOUSEMARKET και η ΙΚΕΑ Σουηδίας επεξεργάζονται τα προσωπικά δεδομένα με βάση το έννομο συμφέρον της διενέργειας του διαγωνισμού, τη δυνατότητα επικοινωνίας με τους νικητές και την δημιουργία παιχνιδιών που θα αντιστοιχούν στα νικητήρια σχέδια. Κάθε συμμετέχων και ο γονέας ή κηδεμόνας του επιβεβαιώνουν με την συμμετοχή τους ότι έχουν κατανοήσει ότι τα προσωπικά τους δεδομένα και τα σχέδια θα υποστούν επεξεργασία με τον τρόπο και για τους σκοπούς που περιγράφονται παραπάνω. Οι συμμετέχοντες (και ο γονέας / κηδεμόνας τους, όπως ισχύει) έχουν δικαίωμα πρόσβασης στα προσωπικά τους δεδομένα καθώς και δικαίωμα διόρθωσης ή επικαιροποίησης των προσωπικών τους δεδομένων επικοινωνώντας με τον Υπεύθυνο Προστασίας Δεδομένων του Ομίλου Φουρλή στο email dpo@fourlis.gr ή στο τηλέφωνο 2106293011.

Λεπτομέρειες για τα βραβεία και το όνομα του νικητή θα είναι διαθέσιμα μετά το πέρας αυτού του διαγωνισμού, στην [www.ikea.gr](http://www.ikea.gr) .

Με την υπογραφή της αίτησης συμμετοχής στο διαγωνισμό και την παροχή των προσωπικών δεδομένων αυτών στην HOUSEMARKET, κάθε συμμετέχων και ο γονέας ή κηδεμόνας του, δηλώνει ότι έχει πλήρως ενημερωθεί για την ως άνω συλλογή και επεξεργασία των προσωπικών του δεδομένων καθώς και για τους σκοπούς επεξεργασίας τους όπως αναλύονται ανωτέρω.

**9. Δικαιώματα πνευματικής ιδιοκτησίας**

Η ΙΚΕΑ Σουηδίας και η HOUSEMARKET θέλει να βασίσει νέα σχέδια προϊόντων της στις συμμετοχές του διαγωνισμού των 6 παγκόσμιων νικητών και να κατασκευάσει μια περιορισμένη σε αριθμό συλλογή προϊόντων από αυτά τα σχέδια, με σκοπό την πώλησή τους σε όλα τα καταστήματα (και ηλεκτρονικά καταστήματα) ΙΚΕΑ (εμπορική χρήση). Για κάθε πώληση λούτρινου παιχνιδιού από αυτή τη συλλογή, η HOUSEMARKET θα δωρίζει ένα ποσό, σε φιλανθρωπικούς σκοπούς, κατ’ αποκλειστική επιλογή της, που στηρίζουν τα παιδιά που βρίσκονται σε ανάγκη. Με τη συμμετοχή στο διαγωνισμό οι συμμετέχοντες και οι γονείς ή οι κηδεμόνες τους, συγκατατίθενται στη χρήση των σχεδίων με αυτόν τον τρόπο, χωρίς να απαιτείται περαιτέρω συναίνεση, γνωστοποίηση ή αποζημίωση. Όλες οι συμμετοχές στο διαγωνισμό θα πρέπει να είναι το πρωτότυπο έργο του συμμετέχοντος. Όλα τα δικαιώματα πνευματικής ιδιοκτησίας, συμπεριλαμβανομένων των πνευματικών δικαιωμάτων και των δικαιωμάτων σχεδιασμού των σχεδίων που δόθηκαν από τους συμμετέχοντες καθώς και των νικητήριων συμμετοχών και των παιχνιδιών που κατασκευάστηκαν από σχέδια που παρασχέθηκαν από τις συμμετοχές, θα

ανήκουν στην HOUSEMARKET από τη στιγμή που με τη συμμετοχή στο διαγωνισμό, δόθηκαν στην HOUSEMARKET. • Οι 6 παγκόσμιοι νικητές των οποίων τα σχέδια προορίζονται για εμπορική χρήση δεν έχουν κανένα δικαίωμα στα σχέδια τους ή σε αποζημίωση, αμοιβή ή άλλο όφελος, ως αποτέλεσμα της χρήσης του σχεδίου τους, παρά μόνο στο βραβείο που περιγράφεται στους παρόντες όρους. Η HOUSEMARKET δεν θα αναπτύξει κανένα προϊόν βασισμένο σε κάποιο άλλο σχέδιο από τις συμμετοχές του διαγωνισμού. Στην περίπτωση που κάποιο από τα 6 σχέδια δεν καταστεί δυνατό να κατασκευαστεί ή να εμπορευματοποιηθεί, η HOUSEMARKET διατηρεί το δικαίωμα να το αποσύρει από τη συλλογή που θα εμπορευματοποιηθεί και να το ανταλλάξει με ένα άλλο προϊόν βασισμένο σε κάποια άλλη συμμετοχή. • Ο διαγωνισμός αυτός καθώς και οποιαδήποτε διαφορά ή αξίωση προκύψει από ή σε σχέση με αυτή, διέπεται και ερμηνεύεται σύμφωνα με τον Ελληνικό Νόμο στα Ελληνικά Δικαστήρια.

Με τη συμμετοχή στον διαγωνισμό, όλοι οι συμμετέχοντες θεωρούνται ότι έχουν αποδεχθεί, συμφωνήσει και δεσμευτεί από τους παρόντες όρους και προϋποθέσεις.

ΙΚΕΑ of Sweden ΑΒ, Οκτώβριος 2019

HOUSEMARKET AE, Οκτώβριος 2019\_\_

Ενημερώθηκα και Αποδέχομαι

Υπογραφή